സ്കൂള് തുറക്കല്: ആരോഗ്യവിദ്യാഭ്യാസ വകുപ്പുകളുടെ ഉന്നതതല യോഗം ഇന്ന് തിരുവനന്തപുരം: നവംബര് ഒന്നിന് സ്കൂളുകള് തുറക്കാന് തീരുമാനിച്ച സാഹചര്യത്തില് മാര്ഗരേഖകള് രൂപീകരിക്കാന് ഉന്നതതല യോഗം ഇന്ന് ചേരും. ഇന്ന് വൈകുന്നേരം അഞ്ചരയ്ക്കാണ് യോഗം ചേരുക. വിദ്യാഭ്യാസ, ആരോഗ്യ വകുപ്പുകളുടെ മന്ത്രിമാരും ഉന്നത ഉദ്യോഗസ്ഥരും യോഗത്തില് പങ്കെടുക്കും. ഷിഫ്റ്റ് അടിസ്ഥാനത്തില് കുട്ടികളെ പ്രവേശിപ്പിക്കണോ എന്ന കാര്യങ്ങളില് ഇന്ന് തീരുമാനമുണ്ടാകും. ഒന്നിടവിട്ട ദിവസങ്ങളില് പകുതി വീതം കുട്ടികള്ക്ക് ക്ലാസുകള് എന്നാണ് സര്ക്കാര് ആലോചിക്കുന്നത്. ഒരുക്ലാസില് എത്ര കുട്ടികളെ പ്രവേശിപ്പിക്കണം എന്ന കാര്യത്തിലും തീരുമാനമെടുക്കും. കഴിഞ്ഞ ദിവസം വിദ്യാര്ത്ഥികളുടെ യാത്ര സുഗമമാക്കുവാനും വാഹനങ്ങളുടെ സുരക്ഷ ഉറപ്പു വരുത്തുവാനും ഗതാഗത വകുപ്പ് വിശദമായ മാര്ഗരേഖ തയ്യാറാക്കിയിരുന്നു. ഒക്ടോബര് 20നകം മോട്ടോര് വാഹന വകുപ്പ് ഉദ്യോഗസ്ഥര് സ്കൂളുകളില് നേരിട്ടെത്തി വാഹനങ്ങളുടെ ക്ഷമതാ പരിശോധന പൂര്ത്തിയാക്കുമെന്നും ഗതാഗത മന്ത്രി ആന്റണി രാജു വാര്ത്താസമ്മേളനത്തില് പറഞ്ഞു.The post സ്കൂള് തുറക്കല്: ആരോഗ്യവിദ്യാഭ്യാസ വകുപ്പുകളുടെ ഉന്നതതല യോഗം ഇന്ന് first appeared on MalayalamExpressOnline.